SET ปิดรูด 15 จุด รับแรงขายสินทรัพย์เสี่ยง-ฟันด์โฟลว์ไหลออก
SET ปิดรูด 15 จุด รับแรงขายสินทรัพย์เสี่ยง เงินบาทอ่อนค่าทำให้ฟันด์โฟลว์ไหลออก และราคาน้ำมันปรับลดลงกดดันหุ้นกลุ่มพลังงาน
SET ปิดรูด 15 จุด รับแรงขายสินทรัพย์เสี่ยง เงินบาทอ่อนค่าทำให้ฟันด์โฟลว์ไหลออก และราคาน้ำมันปรับลดลงกดดันหุ้นกลุ่มพลังงาน
25 เม.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ปรับลงตามทิศทางตลาดหุ้นต่างประเทศ ตอบรับความกังวลธนาคารกลางสหรัฐฯ (เฟด) จะเร่งขึ้นดอกเบี้ยเร็วและแรงขึ้นในการประชุมครั้งต่อไปจากเดือนพ.ค.นี้ โดยคาดว่ามิ.ย.นี้อาจปรับขึ้นได้ถึง 0.75% ขณะที่อัตราผลตอบแทนพันธบัตรที่แท้จริง (Real Bond Yield) กลับมาเป็นบวก เป็นปัจจัยกดดันให้มีการขายสินทรัพย์เสี่ยงออกมา ประกอบกับ เงินบาทอ่อนค่าอย่างมาก ทำให้ Fund Flow ไหลออก และราคาน้ำมันปรับลดลงกดดันหุ้นกลุ่มพลังงานที่มีน้ำหนักในตลาดหุ้นไทยค่อนข้างมาก
โดยแนวโน้มพรุ่งนี้คาดว่ามีโอกาสรีบาวด์ได้บ้าง และอาจแกว่งตัวไซด์เวย์ในกรอบแคบๆ หลังจากวันนี้ปรับลงไปค่อนข้างมากแล้ว แต่ก็ยังคงมีแรงกดดันจากปัจจัยเรื่องทิศทางนโยบายการเงินของเฟด ประกอบกับภาวะเศรษฐกิจเริ่มเห็นการชะลอตัวหลังจากธนาคารโลก และกองทุนการเงินระหว่างประเทศ (IMF) ปรับลดคาดการณ์ GDP ลง
อย่างไรก็ตาม แนะนำติดตามการทยอยประกาศผลการดำเนินงานของบริษัทจดทะเบียนไตรมาส 1/2565 อย่างต่อเนื่อง
สำหรับวันพรุ่งนี้ให้แนวต้าน 1,685-1,690 จุด และ แนวรับ 1,660-1,665 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,128.18 ล้านบาท ปิดที่ 151.00 บาท ลดลง 2.50 บาท
FORTH มูลค่าการซื้อขาย 2,035.54 ล้านบาท ปิดที่ 51.00 บาท เพิ่มขึ้น 4.00 บาท
BANPU มูลค่าการซื้อขาย 1,627.94 ล้านบาท ปิดที่   11.60 บาท ลดลง 0.30 บาท
PTTEP มูลค่าการซื้อขาย 1,611.18 ล้านบาท ปิดที่ 144.50 บาท ลดลง 1.50 บาท
THG มูลค่าการซื้อขาย 1,591.27 ล้านบาท ปิดที่ 88.50 บาท ลดลง 10.50 บาท